Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 926

9. Az élet- és munkarend legfontosabb alapelve a különböző tevékenységformák ritmusos megjelenése, a stabilitás, a biztonság, a megszokás keretei között. DIFFERENCIÁLT TEVÉKENYSÉGFORMÁK A célok megvalósítása érdekében a kerettanterv átalakította a tradicionálisan kialakult és az általános képzésben megszokott, tantárgyakra szervezett homogén oktatási technológiát. Jelen tanterv a 19. századi akadémiai tudományágakra, heti 1-5 órás tantárgyak iskolai információközlésére és azok otthoni, egyéni tanulására, majd számonkérésére szervezett oktatási folyamatot, a tanulás kiterjesztett értelmezésével, differenciált tevékenységformákkal váltotta fel. Eltérő tevékenységformákban szervezte meg a tanulás hétköznapi munkarendjét. A kiterjesztett tanulási funkciónak, az összetett fejlesztési célokat támogató feladatoknak csak nagyon eltérő tanulási formák feleltethetők meg. Egy-egy feladathoz hozzárendelt – az iskolai keretek között leginkább alkalmazható – képzési forma igazodott a tanulók életkorához, lehetőséget biztosít arra, hogy tanulók eltérő feladatokban találkozzanak társaikkal, minél többféle tevékenységben élhessék át a közösségi lét élményét. A változatos tanulási formák erősebb motivációt teremtenek, növelik a tanulói aktivitást, intenzívebb részvételt követelnek, feloldják a monotóniát, s mindezen keresztül növelik a tanulás hatékonyságát. a második pedagógiai szakaszban a kerettanterv tematikus tervezést és epochákat, projekteket valamint tradicionális tanítási órákat ajánl. Az epocha A kerettanterv a második pedagógiai szakaszban a tanulásra fordított idő nagyobbik részét epochális tárgyakra tervezte, így a matematikát, a történelmet, az irodalmat, a rajz és vizuális kultúrát és a természettudományos tárgyakat. Az epochális tanulás jellemzői a II. pedagógiai szakaszban:

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes